24.000 kunder uten strøm i trønderfylkene
I alt 134 strømavhengige mobilbaser er nede i trønderfylkene, og nær 80.000 fasttelefonikunder mangler summetone. Energiselskapet TrønderEnergi Nett AS sender ut 60 mann og to helikoptre i morgentimene fredag for å gi flest mulig strømmen tilbake raskt.Over 50.000 personer i Midt-Norge var uten strøm natt til fredag på grunn av ekstremværet Ivar. Fredag morgen var fortsatt 11.000 strømkunder i Sør-Trøndelag og 13.000 i Nord-Trøndelag strømløse. BAKGRUNN:Stormen «Ivar» herjet i Midt-NorgeI natt var 16.000 av TrønderEnergi Nett AS' strømkunder i Sør-Trøndelag berørt, og problemet er ifølge Wuttudal størst i Meldal kommune. - Feilsøking og feilretting vil pågå for fullt gjennom hele fredag og i helgen, men noen kunder må belage seg på flere døgn uten strøm, står det å lese på energiselskapets nettsider.Mange uten telefonforbindelse Informasjonssjef Per Arild Meling i Telenor opplyser at strømmen er borte fra 81 mobilbaser i Sør-Trøndelag og 53 mobilbaser i Nord-Trøndelag. 79.000 fasttelefonikunder i Sør-Trøndelag og 650 kunder i Nord-Trøndelag mangler forbindelse, og over 5000 bredbåndskunder i trønderfylkene er også rammet.Ifølge informasjonssjefen er Frøya, Hitra og Røros hardest rammet.I Sør-Trøndelag opplever mange at de ikke kommer fram til nødetatene på telefon. St. Olavs hospital oppfordrer på sine nettsider folk som har problemer med å ringe 113 fra fasttelefon og mobiltelefon, til å møte opp på nærmeste ambulansestasjon, helsesenter eller sykehjem hvis det haster. NTB lyktes ikke i å få kontakt med Sør-Trøndelag politidistrikts operasjonssentral fredag morgen.
Mange innbyggere, bedrifter og hytteeiere i Sør- og Nord-Trøndelag må belage seg på flere døgn uten strøm.